|  |  |
| --- | --- |
|  | Hiiumaa Vallavalitsuse [kuupäev]  korralduse nr [nr]  Lisa 1 |

**PROJEKTEERIMISTINGIMUSED**

**Ehitustegevuse liigi täpsustus**

Käesolevad projekteerimistingimused väljastatakse Ehitusseadustiku § 27 lg 4 punkti 8 alusel Hiiumaa vallas Kalana külas Ristna tuletorn maaüksusel (katastritunnus 39201:001:0706) detailplaneeringus määratud krundijaotuse täpsustamiseks.

**Projekteerimistingimuste andja**

Asutus: Hiiumaa Vallavalitsus

Asutuse registrikood: 77000424

Ametniku nimi: Maiken Lukas

Ametniku ametinimetus: ehitusspetsialist

**Taotluse andmed**

Liik: Projekteerimistingimuste taotlus detailplaneeringu olemasolul

Kuupäev: 24.08.2023

Ehitamisega hõlmatava kinnisasja andmed, sh katastritunnus ja koha-aadress:

Hiiumaa vald, Kalana küla, Ristna tuletorn (katastritunnus 39201:001:0706)

Projekteerimistingimuste põhjendused:

Projekteerimistingimused väljastatakse detailplaneeringu olemasolul. Alal kehtib Kõrgessaare Vallavolikogu 18.10.2013 otsusega nr 134 kehtestatud Ristna tuletorni lähiümbruse maa-ala detailplaneering (Dagopen OÜ töö 12-36). Ristna tuletorni olemasoleva kinnistu 39201:001:0706 jagamise vajadus tuleneb asjaolust, et alates 01.01.2023. a. moodustati uus riigiasutus nimetusega Riigilaevastik. Riigilaevastiku põhimääruse kohased põhiülesanded on Transpordiameti poolt veealal täidetavate ülesannete täitmise jaoks vajalike veesõidukite kasutamise võimaldamine, veesõidukite tehnilise juhtimise ja meeskonna juhtimise teenuse osutamine ning nende üleriigiline arendamine, hankimine ja nende kasutamine; jäämurdetööde tegemine ja ujuvmärgistuse haldamine ja arendamine. Tulenevalt Transpordiameti ja Riigilaevastiku vahel sõlmitud Koostöölepingust annab muuhulgas Transpordiamet Riigilaevastikule tema põhiülesannete täitmiseks üle Narva-Jõesuu ja Ristna DGNSS tugijaamade kinnistud ning neil asuvad tugijaamad, sest nende igapäevase hooldusega tegeleb navigatsioonimärgistuse üksus. Ristna kinnistul paikneb lisaks DGNS tugijaamale ka tuletorn ja selle teenindamiseks vajalikud hooned. Kinnistu jagamise eesmärgiks on need eraldada eraldi kinnistutele. DGNS tugijaama kinnistu antakse üle peale kinnistu ümberjagamist.

Projekteerimistingimuste sisu:

Ristna tuletorn maaüksuse jagamine kruntideks vastavalt korralduse lisa 2 asendiplaanile